|  |  |  |  |
| --- | --- | --- | --- |
| Macintosh HD:Users:sfakios:Google Drive:REPOSITORY:LOGOS:HMU_logos:ΠΑΝΕΠΙΣΤΗΜΙΟ LOGO:CMYK:TIFF:HELLENIC-MEDTERRANEAN-UNIVERSITY-BASIC-LOGO-ENG-CMYK-DEFAULT.tif | **ΕΛΛΗΝΙΚΟ ΜΕΣΟΓΕΙΑΚΟ****ΠΑΝΕΠΙΣΤΗΜΙΟ** | **ΣΧΟΛΗ ΕΠΙΣΤΗΜΩΝ ΥΓΕΙΑΣ ΤΜΗΜΑ ΚΟΙΝΩΝΙΚΗΣ ΕΡΓΑΣΙΑΣ** | Εικόνα που περιέχει έμβλημα, λογότυπο, σύμβολο, Εμπορικό σήμα  Περιγραφή που δημιουργήθηκε αυτόματα |

**Δημοσιοποιημένη πολιτική υποστήριξης και ανάπτυξης
του προσωπικού του ΠΜΣ**

**ΠΜΣ «Διαμεθοδικές παρεμβάσεις σε καταστάσεις κρίσης»**

**Τμήμα Κοινωνικής Εργασίας**

**ΕΛΛΗΝΙΚΟ ΜΕΣΟΓΕΙΑΚΟ ΠΑΝΕΠΙΣΤΗΜΙΟ**

Ηράκλειο, Δεκέμβριος 2023

Το Τμήμα Κοινωνικής Εργασίας υποστηρίζει και ενθαρρύνει τη συνεχή αναβάθμιση των ικανοτήτων και δεξιοτήτων των διδασκόντων/ουσών στο ΠΜΣ «Διαμεθοδικές παρεμβάσεις σε καταστάσεις κρίσης» σε θέματα έρευνας και διδασκαλίας μέσα από το θεσμό της κινητικότητας Erasmus+, της χορήγησης επιστημονικών αδειών, της συμμετοχής σε συνέδρια, καθώς και μέσα από την ανάπτυξη επιστημονικών ή εκπαιδευτικών συνεργασιών με μέλη ΔΕΠ άλλων τμημάτων του Πανεπιστημίου ή άλλων ιδρυμάτων της ημεδαπής ή της αλλοδαπής.

Ειδικότερα, σύμφωνα με το άρθρο 157 του νόμου 4957/2022 χορηγείται:

* «α) επιστημονική άδεια με πλήρεις αποδοχές, με ανώτατο όριο έως ένα (1) ακαδημαϊκό έτος για κάθε έξι (6) έτη συνεχούς υπηρεσίας ή έως ένα (1) ακαδημαϊκό εξάμηνο για κάθε τρία (3) έτη συνεχούς υπηρεσίας,»,

ενώ σύμφωνα με το άρθρο 158:

* «3. Μέλη Δ.Ε.Π. των Α.Ε.Ι. της ημεδαπής έχουν τη δυνατότητα να απασχολούνται ή να διοριστούν σε θέση καθηγητή Πανεπιστημίων της αλλοδαπής, που περιλαμβάνονται στο Μητρώο Ιδρυμάτων της αλλοδαπής του άρθρου 304, χωρίς να έχουν την υποχρέωση να παραιτηθούν από τη θέση τους στο Α.Ε.Ι. της ημεδαπής, υπό την προϋπόθεση ότι ενημερώνουν τον Πρόεδρο του Τμήματος του Α.Ε.Ι. της ημεδαπής στο οποίο υπηρετούν. Για την παράλληλη απασχόληση σε Πανεπιστήμιο της αλλοδαπής απαιτείται πράξη του Κοσμήτορα, κατόπιν εισήγησης της Συνέλευσης του Τμήματος.»,
* «5. Τα μέλη Δ.Ε.Π. των Α.Ε.Ι. της ημεδαπής δύνανται να λαμβάνουν άδεια, ανεξάρτητα από τις κείμενες περί αδειών διατάξεις, προκειμένου να απασχολούνται σε Έδρες Ελληνικών Σπουδών σε Α.Ε.Ι. της αλλοδαπής, για χρονικό διάστημα έως τρία (3) ακαδημαϊκά έτη. Η σχετική άδεια εκδίδεται με πράξη του Πρύτανη, μετά από εισήγηση της Συνέλευσης του Τμήματος, εφόσον δεν παρεμποδίζεται η ομαλή λειτουργία του Τμήματος ή της Μονοτμηματικής Σχολής.». Επίσης, τα μέλη ΔΕΠ μπορούν να συμμετέχουν σε συνέδρια ή άλλες δράσεις έρευνας ή εκπαίδευσης.

**Κινητικότητα των μελών Δ.Ε.Π.**

Το Τμήμα ενθαρρύνει την επαγγελματική και επιστημονική ανάπτυξη του διδακτικού του προσωπικού, με την έγκριση χορήγησης σχετικών αδειών (αφορά σε όλες τις βαθμίδες του διδακτικού προσωπικού) για επιστημονικούς ή εκπαιδευτικούς λόγους. Επίσης, προωθεί την κινητικότητα τονίζοντας την Ευρωπαϊκή και διεθνή διάσταση της εκπαίδευσης και κατάρτισης. H κινητικότητα αφορά στη μετακίνηση προσωπικού σε συνεργαζόμενα Α.Ε.Ι χωρών του προγράμματος (χώρες Ε.Ε. και Τουρκία, Σερβία, Ισλανδία, Λιχτενστάιν και Β. Μακεδονία), με σκοπό τη Διδασκαλία (STA) ή/και Επιμόρφωση (STT) και οι αιτήσεις γίνονται σε προκαθορισμένα χρονικά διαστήματα.

Επίσης, η συμμετοχή του Τμήματος ΚΕ του ΕΛΜΕΠΑ σε προγράμματα όπως το ERASMUS+, δίνει τη δυνατότητα στο διδακτικό προσωπικό να μεταβεί στην αλλοδαπή για έρευνα, διδασκαλία καθώς και για επιμόρφωση, με αποτέλεσμα να επιτυγχάνεται και η ενημέρωσή του για τις εξελίξεις σε διεθνές επίπεδο. Η επιλογή του προσωπικού γίνεται από την Επιτροπή ERASMUS+ βάσει του σχεδίου επιμόρφωσης που θα υποβληθεί με την αίτηση και από το οποίο πρέπει να απορρέουν τα οφέλη για το Ίδρυμα ενώ προτεραιότητα δίνεται κατά σειρά στους/στις διδάσκοντες/ουσες που δεν έχουν συμμετάσχει στο Πρόγραμμα κατά τα προηγούμενα έτη. Ακόμα, το Τμήμα προωθεί τη συμμετοχή και διοργάνωση επιστημονικών συνεδρίων, διαπανεπιστημιακές ανταλλαγές και παρουσίαση σεμιναρίων σε άλλα ΑΕΙ.

Τα μέλη του Διδακτικού και Εκπαιδευτικού Προσωπικού συμμετέχουν ενεργά σε διεθνή επιστημονικά συνέδρια και σε συναντήσεις για ερευνητικούς σκοπούς στο πλαίσιο συνεργασιών που έχουν αναπτύξει με συναδέλφους άλλων Ιδρυμάτων ή ερευνητικών κέντρων της ημεδαπής ή αλλοδαπής. Για να δοθεί έμφαση στην κινητικότητα, το γραφείο διεθνών σχέσεων του ΕΛΜΕΠΑ προωθεί και οργανώνει δραστηριότητες για την κινητικότητα του προσωπικού (https://iro.hmu.gr), δίνοντας έμφαση στα προγράμματα ERASMUS+ αλλά και στις διμερείς συμφωνίες με πανεπιστήμια του εξωτερικού με σκοπό να επιδιωχθεί μεγαλύτερη κινητικότητα του διδακτικού προσωπικού, ιδιαίτερα σε ότι αφορά την εκτέλεση βραχυχρόνιων επισκέψεων σε ακαδημαϊκά ιδρύματα και ερευνητικά κέντρα, ιδίως του εξωτερικού, με σκοπό ερευνητικές συνεργασίες. Το γραφείο διεθνών σχέσεων του ΕΛΜΕΠΑ σε συνεργασία με το τμήμα δραστηριοποιείται στον τομέα των διεθνών σχέσεων για την προβολή του Ελληνικού Μεσογειακού Πανεπιστημίου στο εξωτερικό και συντονίζει όλες τις συνεργασίες με Εκπαιδευτικά Ιδρύματα, Ερευνητικά Κέντρα και Επιχειρήσεις, στα πλαίσια Διεθνών και κυρίως Ευρωπαϊκών προγραμμάτων. Τέλος, με το πρόγραμμα Δια Βίου Μάθησης/Erasmus (Lifelong Learning Programm/ LLP) συντονίζει και την κινητικότητα των φοιτητών/τριών, ώστε να συμβάλλει στην ανάπτυξη της Κοινότητας, μέσα από την ενίσχυση των ανταλλαγών και της συνεργασίας μεταξύ των συστημάτων εκπαίδευσης.

**Το Ελληνικό Μεσογειακό Πανεπιστήμιο μέλος της σύμπραξης του νέου Ευρωπαϊκού Πανεπιστημίου ATHENA**

Το Ελληνικό Μεσογειακό Πανεπιστήμιο (ΕΛΜΕΠΑ) συμμετέχει σε σύμπραξη επτά Πανεπιστημίων από χώρες της Ευρώπης που χρηματοδοτείται από τα προγράμματα Erasmus+ και Horizon 2020 για τη δημιουργία του νέου Ευρωπαϊκού Πανεπιστημίου «ATHENA» (Advanced Technology Higher Education Network Alliance). Η συμμετοχή στο ATHENA δημιουργεί προοπτικές διαρκούς εξέλιξης του διδακτικού προσωπικού και αναβάθμισης της ποιότητας διδασκαλίας. Η διδασκαλία στα πλαίσια του Ευρωπαϊκού Πανεπιστημίου ATHENA διεξάγεται με καινοτόμες μεθόδους, τόσο δια ζώσης όσο και εξ αποστάσεως. Αναφορικά με την έρευνα, θα δημιουργηθούν κοινές ερευνητικές ομάδες σε θέματα προτεραιοτήτων και οι διδακτορικοί/ές φοιτητές/τριες θα επιλέγουν τον επιβλέποντα/ουσα Καθηγητή/τρια για τη διατριβή τους μέσα από τους/τις διδάσκοντες/ουσες όλων των Πανεπιστημίων της σύμπραξης. Επιπλέον, οι ερευνητικοί εργαστηριακοί χώροι των Πανεπιστημίων που συμμετέχουν στο ATHENA θα μπορούν να χρησιμοποιηθούν από οποιοδήποτε μέλος των κοινών ερευνητικών ομάδων που θα δημιουργηθούν.

**Στρατηγική για ερευνητικές δραστηριότητες σε συγκεκριμένα πεδία επιστημονικού ενδιαφέροντος, ενίσχυση της σύνδεσης εκπαίδευσης – έρευνας**

Η προαγωγή της εφαρμοσμένης έρευνας στην επιστήμη της Κοινωνικής Εργασίας, είτε αυτοτελώς είτε σε συνεργασία με άλλους ερευνητικούς φορείς της χώρας και της αλλοδαπής αποτελεί έναν από τους βασικούς στόχους του Τμήματος. Τα μέλη ΔΕΠ θεραπεύουν ένα ευρύ φάσμα σύγχρονων ερευνητικών αντικειμένων σε ειδικότερα πεδία της Κοινωνικής Εργασίας, όπως: Κοινωνική Εργασία στην Κοινότητα, Διαπολιτισμική Κοινωνική Εργασία, Κοινωνική Εργασία στη Δημόσια Υγεία, Διαφορετικότητα και Κοινωνική Εργασία, κ.α. Το Τμήμα διαθέτει αξιόλογες ερευνητικές υποδομές οι οποίες βελτιώνονται συνεχώς από τα τρία θεσμοθετημένα εργαστήρια και τις προσπάθειες των μελών Δ.Ε.Π. για χρηματοδότηση της έρευνας από εθνικούς και ευρωπαϊκούς πόρους.

Τα αντικείμενα στα οποία προκηρύσσονται οι νέες θέσεις Καθηγητών αποφασίζονται από τη Γενική Συνέλευση, σύμφωνα με τις ανάγκες κάλυψης των γνωστικών αντικειμένων του ΠΠΣ στο πλαίσιο του προγραμματισμού τους για τοποθετημένη ερευνητική δραστηριότητα σε σύγχρονα πεδία επιστημονικού ενδιαφέροντος. Τα πεδία αυτά διαμορφώνονται στη βάση συστηματικής παρακολούθησης των εξελίξεων που συντελούνται στην εκπαίδευση και έρευνα στην επιστήμη της Κοινωνικής Εργασίας.

Η σύνδεση της εκπαίδευσης με την έρευνα επιτυγχάνεται κυρίως με διπλωματικές εργασίες και την εκπόνηση διδακτορικών διατριβών που έχουν πρωτότυπο θέμα και ερευνητικό χαρακτήρα (https://sw.hmu.gr/metaptyxiakes/didaktorikes-spoydes). Η εκπαίδευση των φοιτητών/τριών στην ερευνητική διαδικασία γίνεται, αρκετά συστηματικά, με ευθύνη του/της επιβλέποντα/ουσας και συνεργατών/τριών των ερευνητικών τους ομάδων ενώ ενθαρρύνεται ιδιαίτερα η συμμετοχή των προπτυχιακών φοιτητών/τριών στην έρευνα μέσα από τα τρία θεσμοθετημένα εργαστήρια του Τμήματος ΚΕ του ΕΛΜΕΠΑ (<https://sw.hmu.gr/erevna/ereynhtika-ergasthria>) στα πλαίσια του προπτυχιακού αλλά και των μεταπτυχιακών προγραμμάτων.

Είναι σημαντικό να αναφερθεί ότι συνολικά την τελευταία 5ετία (από το 2015), τα Εργαστήρια του Τμήματος έχουν συμμετάσχει συνολικά σε 37 ερευνητικά προγράμματα κάτι που αποδεικνύει τον διεθνή αντίκτυπο της έρευνα των μελών ΔΕΠ του τμήματος (https://sw.hmu.gr/erevna/programmata-erga).

Αναφορά στις επιδόσεις του διδακτικού προσωπικού σε επιστημονικό–ερευνητικό γίνεται στο Τεκμήριο «Μ5.1 Συνοπτική αναφορά των επιδόσεων του διδακτικού προσωπικού σε επιστημονικό -ερευνητικό και διδακτικό έργο, βάσει και διεθνών αναγνωρισμένων συστημάτων αξιολόγησης επιστημόνων (π.χ. Google Scholar, Scopus, κ.ο.κ.)» που επισυνάπτεται στον παρόντα φάκελο.

**Το Κέντρο Υποστήριξης Διδασκαλίας και Μάθησης**

Σημαντικό ρόλο στη διαδικασία υποστήριξης και ανάπτυξης του προσωπικού των ΠΜΣ έχουν τα Κέντρα Υποστήριξης Διδασκαλίας και Μάθησης που αντιπροσωπεύουν μια πρωτοποριακή πρωτοβουλία στα Ελληνικά Πανεπιστήμια, προσφέροντας ολοκληρωμένη υποστήριξη στο διδακτικό προσωπικό και προωθώντας την ενίσχυση της συνολικής εκπαιδευτικής εμπειρίας των φοιτητών/τριών. Εστιάζουν στη διδασκαλία και τη μάθηση, ως μία διεργασία αλληλεπίδρασης μεταξύ φοιτητών/τριών, διδασκόντων/ουσών και του περιεχομένου της γνώσης.

Το Κέντρο Υποστήριξης Διδασκαλίας και Μάθησης (ΚΕΔΙΜΑ) του Ελληνικού Μεσογειακού Πανεπιστημίου ιδρύθηκε το 2023 με την υπό στοιχεία 8264/Φ20/ 22-11-2022 (Β’ 6103) απόφαση της Συγκλήτου, εποπτεύεται από τον Αντιπρύτανη επί Ακαδημαϊκών Θεμάτων και έχει στόχο την παροχή υπηρεσιών υποστήριξης και συνεχούς βελτίωσης του παρεχόμενου διδακτικού έργου από όλα τα μέλη της ακαδημαϊκής κοινότητας σε συνδυασμό με την αξιοποίηση των τεχνολογιών της πληροφορίας και των επικοινωνιών. Το Κέντρο υποστηρίζει τους/τις διδάσκοντες/ουσες σε όλους τους κύκλους σπουδών που παρέχει το Πανεπιστήμιο.

Το ΚΕΔΙΜΑ του ΕΛΜΕΠΑ εντάσσεται στην οριζόντια δράση «Δίκτυο Κέντρων Υποστήριξης Διδασκαλίας και Μάθησης Ελληνικών ΑΕΙ», μαζί με τα ΚΕΔΙΜΑ από άλλα 23 ΑΕΙ της χώρας (<https://www.ltcnetwork.net/>) και παρέχει δωρεάν υποστήριξη τόσο στους/στις διδάσκοντες/ουσες σε όλους τους κύκλους σπουδών που παρέχει το Πανεπιστήμιο, όσο και τους φοιτητές/τριες. Πιο συγκεκριμένα, το ΚΕΔΙΜΑ προσφέρει σειρές διαλέξεων και σεμιναρίων που διοργανώνονται κάθε έτος, επικεντρώνοντας στις σύγχρονες εκπαιδευτικές τάσεις και τεχνικές διδασκαλίας. Δράσεις του ΚΕΔΙΜΑ που στοχεύουν στο προσωπικού των ΠΜΣ περιλαμβάνουν:

* Διοργάνωση επιστημονικών εκδηλώσεων, Workshops και ανάπτυξη επιστημονικών δράσεων με σκοπό την ενημέρωση και υποστήριξη του Διδακτικού Ερευνητικού Προσωπικού (ΔΕΠ) σε καινοτόμες πρακτικές εκπαίδευσης και προώθηση των σύγχρονων εκπαιδευτικών προσεγγίσεων. Για παράδειγμα :
	+ Σεμινάριο στοχευμένο σε νεοδιορισμένα Μέλη ΔΕΠ, ΕΤΕΠ, ΕΔΙΠ, καθώς και υποψήφιους/ες Διδάκτορες & Μεταδιδάκτορες (29/9/2023 – 21/10/2023): Αυτή η πρώτη σειρά δια ζώσης σεμιναρίων είχε αντικείμενο τις σύγχρονες παιδαγωγικές τάσεις και την ακαδημαϊκή και προσωπική ανάπτυξη των διδασκόντων/ουσών του πανεπιστημίου.
* Διασφάλιση της ακαδημαϊκής ποιότητας στην εκπαιδευτική διαδικασία, με στόχο τη βελτίωση της εκπαιδευτικής εμπειρίας των φοιτητών/τριών και την προώθηση της έρευνας και της ακαδημαϊκής εξέλιξης.
* Υποστήριξη των μελών ΔΕΠ και των φοιτητών/τριών του Ιδρύματος με την ενημέρωσή και την αξιοποίηση των ΤΠΕ.

Δράσεις του ΚΕΔΙΜΑ που απευθύνονται σε φοιτητές/τριες εστιάζουν στη διαδικασία της μάθησης στο πανεπιστήμιο, την προσωπική εξέλιξη και επίδοση τους.

Τέλος, το ΚΕΔΙΜΑ συγκεντρώνει και οργανώνει κατάλληλο εκπαιδευτικό υλικό και βέλτιστες πρακτικές για την δημιουργία ενός κεντρικού αποθετηρίου και τη διάθεση και διανομή του υλικού αυτού σε εκπαιδευτικούς.